open-index/open-wikipedia-markdown huggingface dataset:
რონდონი (ბოიაკა)

**რონდონი** () — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 1.904 მეტრზე. 2005 წლის მონაცემებით, მოსახლეობა 2 934 ადამიანს შეადგენდა, სიმჭიდროვე 11.37 ადამიანი კმ²-ზე. ფართობი 258 კმ²-ია.

## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  
**statoids.com-ის მონაცემები*

კატეგორია:ბოიაკის დეპარტამენტის მუნიციპალიტეტები და ქალაქები
ნურ ფეთაჰოღლუ

**ასიე ნურ ფეთაჰოღლუ ვეზიროღლუ** (; დ. 12 ნოემბერი 1980) — წარმოშობით გერმანელი თურქი მსახიობი. დროებითი ქორწინების დროს ცნობილი იყო, როგორც "ნურ აისანი", მაგრამ განქორწინების შემდეგ დაიბრუნა თავისი დაბადების სახელი.

## ბიოგრაფია
ნურ ფეთაჰოღლუ დაიბადა 1980 წლის 12 ნოემბერს გერმანიის ქალაქ დუისბურგში. ნური ფატმა და სინან ფეთაჰოღლუების მეოთხე შვილია.

დაამთავრა სტამბოლის ბეშითქაშის ლიცეუმი. სწავლობდა ჰალიჩის უნივერსიტეტში ტანსაცმლის დიზაინის ფაკულტეტზე.

უნივერსიტეტის დამთავრების შემდეგ ნური მუშაობდა ბანკში და "ბირჟის ახალი ამბების" ტელეწამყვანად Sky Türk-ზე.

შეძენილი პოპულარობის შემდეგ მონაწილეობა მიიღო ცნობილ სერიალში "აკრძალული სიყვარული", სადაც ფეიქერის როლს ასრულებდა. მოგვიანებით გადაიღეს ფილმში "ხეობის მგლები:პალესტინა". 2011 წლიდან 2014 წლის ჩათვლით სერიალ დიდებულ საუკუნეში მაჰიდევრან სულთნის როლს ასრულებდა.

## ფილმოგრაფია
## რესურსები ინტერნეტში
* Nur Fettahoğlu's official website 
* 

## სქოლიო
კატეგორია:თურქი მსახიობები
კატეგორია:დაბადებული 1980
კატეგორია:დაბადებული 12 ნოემბერი
კატეგორია:ცოცხალი ადამიანები
ვაჰიდე ფერჩინი

**ვაჰიდე ფერჩინი** (; დ. 13 ივნისი 1965) — თეატრის და კინოს თურქი მსახიობი. ქორწინების შემდეგ ცნობილი იყო, როგორც „ვაჰიდე გიორდუმი“, მაგრამ განქორწინების შემდეგ დაიბრუნა თავისი დაბადების სახელი. 2007 წელს მიიღო ოქროს ბურთი საუკეთესო მსახიობი ქალისთვის ფილმში „პირველი სიყვარული“.

ვაჰიდე ფერჩინმა მონაწილეობა მიიღო ცნობილ თურქულ სერიალ დიდებულ საუკუნეში, სადაც ჰიურემ სულთნის როლი შეასრულა.

## რესურსები ინტერნეტში
*IMDB
*New Hürrem Sultan role revealed: Vahide Perçin

## სქოლიო
კატეგორია:თურქი მსახიობები
კატეგორია:დაბადებული 1965
კატეგორია:დაბადებული 13 ივნისი
კატეგორია:ცოცხალი ადამიანები
Years of Refusal

***Years of Refusal*** — ინგლისელი ალტერნატიული როკ-მომღერალ და მუსიკოს მორისის მეცხრე სტუდიური ალბომი, გამოცემული 2009 წელს. მორისიმ ეს ალბომი აღწერა, როგორც 2006 წლის *Ringleader of the Tormentors*-ის გაგრძელება და „დღეისთვის ყველაზე ძლიერი ნამუშევარი“. ალბომზე მუშაობდა პროდიუსერი ჯერი ფინი, რომელიც მოგვიანებით გარდაიცვალა.

## სიმღერების სია
## სქოლიო 
კატეგორია:მორისის ალბომები
კატეგორია:2009 წლის ალბომები
კატეგორია:Decca Records-ის ალბომები
კატეგორია:Polydor Records-ის ალბომები
კატეგორია:ალბომები ჯერი ფინის პროდიუსერობით
ლეონიდ უტიოსოვი

**ლეონიდ უტიოსოვი** ( ნამდვილი სახელი და გვარია **ლაზარ (ლეიზერ) ვაისბეინი**; დ. 21 მარტი [ძვ. სტ. 9  მარტი], 1895, ოდესა — გ. 9 მარტი 1982, მოსკოვი) — ესტრადის მსახიობი, მომღერალი და დირიჟორი. სსრკ სახალხო არტისტი (1965). 1911 წლიდან მუშაობდა მინიატიურების თეატრებში, პარალელურად გამოდიოდა ესტრადაზე. უპირატესად როგორც მხატვრული კითხვის ოსტატი, შემდეგ მოსკოვის რევოლუციური სატირის თეატრისა და თავისუფალი თეატრის მსახიობი იყო. 1929 წლიდან ხელმძღვანელობდა თავისავე დაარსებულ საესტრადო ორკესტრს (თავდაპირველად თეა-ჯაზი, შემდეგ რსფსრ სახელმწიფო საესტრადო ორკესტრი). მისი შესრულებისათვის დამახასიათებელი იყო ლირიზმი, მოქალაქეობრივი ჟღერადობა. იყო ისააკ დუნაევსკის, მატვეი ბლანტერის, კონსტანტინე ლისტოვის, ვასილი სოლოვიოვ-სედოის, ლევ კნიპერის, მოდესტ ტაბაჩნიკოვის, ტიხონ ხრენიკოვის ნაწარმოებთა პირველი შემსრულებელი. გადაღებულია კინოში („მხიარული ახალგაზრდობა“, 1934, და სხვა). დაჯილდოებულია ორდენებითა და მედლებით. სახლი, სადაც იგი ცხოვრობდა აღმართულია მემორიალური დაფა. ოდესაში არის უტიოსოვის ძეგლი.

## რესურსები ინტერნეტში 
*

## ლიტერატურა 
კატეგორია:საბჭოთა მომღერლები
კატეგორია:დაბადებული 21 მარტი
კატეგორია:დაბადებული 1895
კატეგორია:გარდაცვლილი 9 მარტი
კატეგორია:გარდაცვლილი 1982
კატეგორია:მსახიობები ანბანის მიხედვით
კატეგორია:ოქტომბრის რევოლუციის ორდენის კავალრები
Siouxsie and the Banshees

**Siouxsie and the Banshees** — ინგლისური როკ-ჯგუფი, ჩამოყალიბებული 1976 წელს ლონდონში, ვოკალისტ სიუზი სიუს და ბას-გიტარისტ სტივენ სვერინის მიერ. თავდაპირველად იგი ასოცირებული იყო ინგლისის პანკ-როკის სცენასთან, შემდგომში კი განვითარდა და შექმნა „პოსტ-როკის დისონანსი, სავსე თამამი რიტმული და ბგერითი ექსპერიმენტებით“. *The Times*-მა კოლექტივ უწოდა „პოსტ-პანკის ეპოქის ერთ-ერთი ყველაზე გაბედული და უკომპრომისო მუსიკალური მოგზაური“. იგი იყო გოთიკური როკის ერთ-ერთი გავლენიანი ჯგუფიც. დაიშალა 1996 წელს. ამის შემდეგ სიუზი და დრამერი ბაჯი წერდნენ მუსიკას The Creatures-ის სახელით. 2004 წელს სიუზიმ სოლო კარიერა დაიწყო.

## დისკოგრაფია
;სტუდიური ალბომები
* *The Scream* (1978)
* *Join Hands* (1979)
* *Kaleidoscope* (1980)
* *Juju* (1981)
* *A Kiss in the Dreamhouse* (1982)
* *Hyæna* (1984)
* *Tinderbox* (1986)
* *Through the Looking Glass* (1987)
* *Peepshow* (1988)
* *Superstition* (1991)
* *The Rapture* (1995)

## რესურსები ინტერნეტში
* 
* სიუზი სიუს ოფიციალური საიტი 

## სქოლიო
კატეგორია:ინგლისური ალტერნატიული როკ-ჯგუფები
კატეგორია:ინგლისური ახალი ტალღის ჯგუფები
კატეგორია:ინგლისური პოსტ-პანკ ჯგუფები
კატეგორია:ბრიტანული გოთიკური როკ-ჯგუფები
კატეგორია:ბრიტანული პანკ-როკ ჯგუფები
კატეგორია:1976 წელს ჩამოყალიბებული ჯგუფები
კატეგორია:ინგლისური როკ-ჯგუფები
კატეგორია:Siouxsie and the Banshees
კატეგორია:1996 წელს დაშლილი ჯგუფები
კატეგორია:2002 წელს დაშლილი ჯგუფები
ნეშერექ ქადინ ეფენდი

**ნეშერექ ქადინ ეფენდი** ასევე ცნობილია, როგორც **ნესრინ ქადინ ეფენდი** (; დ. 1848 — გ. 11 ივნისი, 1876) — ოსმალეთის სულთნის, აბდულაზიზის ცოლი. შეჰზადე მეჰმედ შევქეთ ეფენდის, ესმა სულთნის და ემინე სულთნის დედა.

## ბიოგრაფია
ნეშერექ ქადინ ეფენდი დაიბადა 1848 წელს თბილისში. ის ჩერქეზული წარმოშბის იყო. 1866 წელს დოლმაბაჰჩეს სასახლეში სულთან აბდულაზიზის ცოლი გახდა. ამ ქროწინებიდან მათ 3 შვილი შეეძინათ:მეჰმედ შევქეთ ეფენდი (1872-1899), ესმა სულთანი (1873-1899) და ემინე სულთანი (1874-1920). 1876 წლის 30 მაისს გადატრიალების შედეგად აბდულაზიზი ტახტიდან ჩამოაგდეს. ამის შემდეგ 4 მაისს ჩირაღანის სასახლეში ნეშერექი გარდაცვლილი იპოვეს. 7 დღის შემდეგ, 11 ივნისს ამავე სასახლეში მოკლეს აბუდალაზიზი. ნესრინის გარდაცვალებიდან 4 დღეში მისი ძმა, ჩერქეს ჰასანი დის გამო შურისძიებისათვის გაემგზავრა მიდჰათ-ფაშას სახლში სახელმწიფო მოხელეთა მოკვლის მიზნით, რომლებმაც გადატრიალება მოახდინეს. იქ მან მოკლა 5 ადამიანი, რის შემდეგაც შეიპყრეს და სასამართლოს გადასცეს. მას მიესაჯა სიკვდილით დასჯა, რომელიც დაუყოვნებლივ შეასრულეს.

## სქოლიო
კატეგორია:ოსმალეთის სულთნების მეუღლეები
კატეგორია:დაბადებული 1848
კატეგორია:გარდაცვლილი   11 ივნისი
კატეგორია:გარდაცვლილი 1876
კატეგორია:მშობიარობის დროს გარდაცვლილები
Retina Display

**Retina Display**, მოგვიანებით ცნობილი, როგორც **Retina HD Display** — ბრენდის სახელწოდებები, რომლებიც გამოიყენება Apple-ის მიერ ეკრანებისთვის წინამორბედებთან შედარებით უფრო მაღალი სიხშირით. ტერმინი გამოიყენება Apple-ის რამდენიმე პროდუქტისთვის, მათ შორის iPhone, iPod Touch, iPad, MacBook Pro, iPad Mini და iPad Air მოდელებისთვის.

Retina პიქსელების სიმჭიდროვის მხრივ იმით განსხვავდება, რომ ადამიანის თვალი ვერ ხედავს, რომ ეკრანი შედგება პიქსელებისგან. რაც უფრო დიდია დაშორება, მით უფრო ნაკლები პიქსელია საჭირო და პირიქით. გამოკვლევებზე დაყრდნობით, Apple აცხადებს, რომ ადამიანის თვალს შეუძლია განასხვაოს მხოლოდ და მხოლოდ 326 ppi და ასეთ ეკრანზე პიქსელიზაცია შეუმჩნეველია. 

## სქოლიო
კატეგორია:IPhone
ონტაკე

**ონტაკე** — სიმაღლით მეორე ვულკანი იაპონიაში, კუნძულ ჰონსიუს ცენტრალურ ნაწილში. ადმინისტრაციულად მდებარეობს გიფუსა და ნაგანოს პრეფექტურების საზღვარზე, ქალაქ ნაგოიიდან ჩრდილო-აღმოსავლეთით 100 კმ-ში, დედაქალაქ ტოკიოდან დასავლეთით დაახლოებით 200 კმ-ში. სიმაღლე 3067 მ. 

აქტიური სტრატოვულკანია. ზამთარში თოვლით არის დაფარული. არის 5 კრატერული ტბა, რომელთაგან ერთი — ნი-ნო-იკე ზღვის დონიდან 2905 მ სიმაღლეზეა და იაპონიის უმაღლესი მთის ტბაა. ფერდობები ტყითაა შემოსილი. პოპულარული ტურისტული ობიექტია. ონტაკე — წმინდა მთაა. 

ადრე ონტაკე ჩამქრალ ვულკანად მიაჩნდათ, თუმცა 1979 წლის ოქტომბერში მომხდარმა ამოთხევებმა სიტუაცია შეცვალა, როდესაც ვულკანმა მთლიანობაში 200,000 ტონა ფერფლი ამოაფრქვია. 1984 და 1991 წლებში მოხდა უმნიშვნელო ამოფრქვევები. შედარებით მნიშვნელოვანი იყო 2007 წლის ამოფრქვევა.

უკანასკნელი ამოფრქვევა დაფიქსირდა 2014 წლის 27 სექტემბერს. 5 საათის განმავლობაში დაფიქსირდა 313 ვულკანური მიწისძვრა. სტიქიის ზონაში 250-მდე ადამიანი იყო ჩარჩენილი, თუმცა მაშველებმა მათი უმეტესობის გადარჩენა მოახერხეს. ამასთან, მაშველებმა იმ ალპინისტებს მიაკვლიეს, რომლებიც ვულკანის ამოფრქვევის შედეგად, დაკარგულად მიიჩნეოდნენ. ვულკანის ამოფრქვევის შედეგად დაიღუპა 4 ადამიანი და 8 დაშავდა.

## გალერეა 

ფაილი:Ontakesan from OtakiTop 2010-8-27.JPG
ფაილი:Ontakesan from kohideyama 2002 10 30.jpg
ფაილი:14 Ontakesan from kazakoshiyama 2002-5-6.jpg
ფაილი:Ontakesan from Tanohara 2010-8-27.jpg

## სქოლიო 
კატეგორია:იაპონიის ვულკანები
კატეგორია:იაპონიის მთები
კატეგორია:წმინდა მთები
World Peace Is None of Your Business

***World Peace Is None of Your Business*** ( — ინგლისელი ალტერნატიული როკ-მომღერალ და მუსიკოს მორისის მეათე სტუდიური ალბომი, გამოცემული 2014 წელს. ალბომის პროდიუსერია ჯო ჩიკარელი. დისტრიბუტორია  Harvest Records.

## სიმღერების სია
## ჩარტები 
## სქოლიო 
კატეგორია:მორისის ალბომები
კატეგორია:2014 წლის ალბომები
კატეგორია:Harvest Records-ის ალბომები
სან-ხოსე-დე-პარე

**სან-ხოსე-დე-პარე** () — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 1.494 მეტრზე. 2005 წლის მონაცემებით, მოსახლეობა 5 586 ადამიანს შეადგენდა, სიმჭიდროვე 75.49 ადამიანი კმ²-ზე. ფართობი 74 კმ²-ია.

## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  
**statoids.com-ის მონაცემები*

კატეგორია:ბოიაკის დეპარტამენტის მუნიციპალიტეტები და ქალაქები
ქიცვიანი სკაროსი

**ქიცვიანი სკაროსი**, **ზღვის მელა** () — თევზი რომბისებრთა ოჯახისა. მამლის სხეულის სიგრძეა 85 სმ, დედლისა — 125 სმ. რომბისებრი სხეული აქვს. გავრცელებულია ატლანტის ოკეანის აღმოსავლეთ სანაპიროსთან ნორვეგიიდან ნამიბიამდე. გვხვდება შავი ზღვის სამხრეთ-დასავლეთ ნაწილში, მათ შორის საქართველოს ნაპირებთან, აგრეთვე ჩრდილოეთის ზღვაში, სკაგერაკსა და კატეგატში, შესაძლოა ინდოეთის ოკეანის უკიდურეს სამხრეთ-დასავლეთ ნაწილში, სამხრეთ აფრიკის რესპუბლიკის, მოზამბიკისა და მადაგასკარის ნაპირებთან. იკვებება კიბოსნაირებით, თევზებითა და მოლუსკებით. შეწყვილება გაზაფხულზეა. ბინადრობს 20-იდან 300-მდე სიღრმეში. საქართველოში მისი სარეწაო მნიშვნელობა მცირეა. 

## რესურსები ინტერნეტში 
* ბიოლოგიის ენციკლოპედიური ლექსიკონი 

კატეგორია:სკაროსები
სანტა-მარია (ბოიაკა)

**სანტა-მარია** () — ქალაქი და მუნიციპალიტეტი კოლომბიაში, ბოიაკის დეპარტამენტში. მდებარეობს ზღვის დონიდან 855 მეტრზე. 2005 წლის მონაცემებით, მოსახლეობა 4 498 ადამიანს შეადგენდა, სიმჭიდროვე 13.8 ადამიანი კმ²-ზე. ფართობი 326 კმ²-ია.

## იხილეთ აგრეთვე
* კოლომბიის ქალაქების სია

## რესურსები ინტერნეტში
**კოლომბიის მოსახლეობის 2005 წლის აღწერის მონაცემები — კოლომბიის სტატისტიკის ეროვნული დეპარტამენტი*  
**statoids.com-ის მონაცემები*

კატეგორია:ბოიაკის დეპარტამენტის მუნიციპალიტეტები და ქალაქები
ოლეგ ბასილაშვილი

**ოლეგ ვალერიანის ძე ბასილაშვილი** (; დ. 26 სექტემბერი 1934, მოსკოვი) — ქართული წარმოშობის რუსი თეატრისა და კინოს მსახიობი. სსრკ სახალხო არტისტი (1984). თბილისის საპატიო მოქალაქე (2011).

## ბიოგრაფია
ოლეგ ბასილაშვილის მამა ვალერიან ბასილაშვილი იყო ინჟინერი, ხოლო დედა ირინა ილინსკაია — ლინგვისტი. 1956 წელს დაამთავრა მოსკოვის სამხატვრო აკადემიურ თეატრთან არსებული ვ. ნემიროვიჩ-დანჩენკოს სახელობის სკოლა-სტუდია. მუშაობდა ლენინგრადის ლენინური კომკავშირის სახელობის სახელმწიფო თეატრში, 1959 წლიდან კი მოღვაწეობს ლენინგრადის დიდ დრამატულ თეატრში. ამ თეატრში მან 50-ზე მეტი როლი შეასრულა, მათ შორის ხლესტაკოვის (ნიკოლოზ გოგოლის „რევიზორი“), ანდრია პროზოროვისა და ვოინიცკის (ანტონ ჩეხოვის „სამი და“, „ძია ვანია“), ლაფჩენკოს (ალექსი არბუზოვის „ირკუტსკული ამბავი“), სერპუხოვის (ლევ ტოლსტოის „ცხენის ამბავი“) და სხვა. კინოში იღებენ 1956 წლიდან. შესრულებული აქვს 40-მდე როლი. მსახიობს ფართო პოპულარობა მოუტანა ფილმებმა: „სამსახურებრივი რომანი“ (1977), „ვაგზალი ორისთვის“ (1982), „შემოდგომის მარათონი“ (1979) და სხვა. ბასილაშვილის სამსახიობო მანერისათვის დამახასიათებელია თავდაჭერილობა, სირბილე, ფაქიზი ფსიქოლოგიზმი, მომხიბლაობა.

იყო სსრკ უმაღლესი საბჭოს დეპუტატი, ხოლო 1990-1993 წლებში რსფსრ სახალხო დეპუტატი. რუსეთის სამხატვრო აკადემიის საპატიო წევრი. რუსეთის კინემატოგრაფიული ხელოვნების აკადემიის „ნიკას“ აკადემიკოსი.

2010 წელს მიხეილ სააკაშვილმა ოლეგ ბასილაშვილი ხელოვნების განვითარებაში შეტანილი წვლილისათვის ბრწინვალების საპრეზიდენტო ორდენით დააჯილდოვა. მსახიობს ჯილდო პრეზიდენტის სასახლეში გადაეცა.

## ლიტერატურა
## რესურსები ინტერნეტში 
* 

## სქოლიო 
კატეგორია:დაბადებული 26 სექტემბერი
კატეგორია:დაბადებული 1934
კატეგორია:მოსკოვში დაბადებულები
კატეგორია:XX საუკუნის რუსი მამაკაცი მსახიობები
კატეგორია:სსრკ-ის სახალხო არტისტები
კატეგორია:რსფსრ-ის სახალხო არტისტები
კატეგორია:რსფსრ-ის დამსახურებული არტისტები
კატეგორია:თბილისის საპატიო მოქალაქეები (2011)
კატეგორია:IV ხარისხის მამულის წინაშე დამსახურებისათვის ორდენის კავალრები
კატეგორია:III ხარისხის მამულის წინაშე დამსახურებისათვის ორდენის კავალრები
კატეგორია:II ხარისხის მამულის წინაშე დამსახურებისათვის ორდენის კავალრები
კატეგორია:ბრწყინვალების საპრეზიდენტო ორდენის კავალრები
კატეგორია:XXI საუკუნის რუსი მამაკაცი მსახიობები
ო
კატეგორია:ბრწყინვალების საპრეზიდენტო ორდენის კავალრები
კატეგორია:მსახიობები ანბანის მიხედვით
კატეგორია:ცოცხალი ადამიანები
ზურა ჯავახია

**ზურაბ (ზურა) ჯავახია** (დ. 22 მარტი, 1986, თბილისი, საქართველოს სსრ, სსრკ) — ქართველი მუსიკოსი და მსახიობი. ჯგუფ „არას“ ვოკალისტი და მთავარი კომპოზიტორი; ასევე, ჯგუფ „ყველას“ წევრი. წარსულში იყო ჯგუფების „ZurGi“,„Mutual Friends“ და „მინუს ორი“ წევრი. აგრეთვე, ინტერნეტში მოიპოვება მისი მრავალი სხვა, მოკლევადიანი პროექტები, როგორიცაა Fiskehand, „კახა კილაძე და ჯგუფი სამი“ და სხვა. ძირითადად, მუშაობს მისსავე ოთახში მოწყობილ სახლის სტუდიაში.

## რესურსები ინტერნეტში 
* ზურა ჯავახია — ქართული თეატრის ენციკლოპედია 

 
კატეგორია:დაბადებული 22 მარტი
კატეგორია:დაბადებული 1986
კატეგორია:ქართველი მუსიკოსები
კატეგორია:ქართველი მსახიობები
ნაზიქედა ქადინ ეფენდი

**ნაზიქედა ქადინ ეფენდი** (; დ. 1850 — გ. 11 აპრილი, 1895) — ოსმალეთის 34-ე სულთნის, აბდულჰამიდ II-ის პირველი ცოლი. ულვიე სულთნის დედა. მისი ქორწინება ემსახურებოდა ოსმალებს და ბუფერებს შორის ალიანსს. სულთნის ჰარამხანაში მისი წოდება იყო „ბაშქადინეფენდი“, რაც პირველ ცოლს ნიშნავდა.

## ბიოგრაფია
ნაზიქედა ქადინ ეფენდი დაიბადა 1850 წელს აფხაზი უფლისწულის, არზაქან ბეი ცანბას და ესმა ქლიჩის ოჯახში. რუსეთ-თურქეთის ომის დროს ადრეულ ასაკში მიიყვანეს სასახლში, სადაც მის აღზრდა-განათლებაზე ჯემილე სულთანმა იზრუნა. ნაზიქედა იყო მაღალი, გრძელი შავი თმით და ყავისფერი თვალებით.

აბდულჰამიდ II ჯერ კიდევ შეჰზადე იყო, როდესაც ჯემილე სულთნის სასახლეში ნაზიქედა შეამჩნია და ამის შემდეგ ჯემილეს მისი ხელი სთხოვა. 1863 წელს აბდულჰამიდმა და ნაზიქედამ დოლმაბაჰჩეს სასახლეში იქორწინეს. ქორწინებიდან 5 წელიწადში ნაზიქედას შეეძინა ერთადერთი ქალიშვილი ულვიე სულთანი, მაგრამ 7 წლის ასაკში ულვიე თამაშის დროს დაიწვა და 1875 წლის 5 ოქტომბერს გარდაიცვალა. 

ნაზიქედა ქადინ ეფენდი გარდაიცვალა 1895 წლის 11 აპრილს ილდიზის სასახლეში, სტამბოლში.

## სქოლიო
კატეგორია:ოსმალეთის სულთნების მეუღლეები
კატეგორია:დაბადებული 1850
კატეგორია:გარდაცვლილი 11 აპრილი
კატეგორია:გარდაცვლილი 1895
ნაზიქედა
ალხესირასი

**ალხესირასი** (; ; ) — ქალაქი სამხრეთ ესპანეთში, კადისის პროვინციაში, ავტონომიურ გაერთიანება ანდალუსიაში, ხმელთაშუა ზღვის პორტი, ალხესირასის უბის უდიდესი ქალაქი. ალხესირასის პორტი ევროპის ერთ-ერთი ყველაზე დიდი ნავსადგურია, რომელსაც გააჩნია სამი ძირითადი დანიშნულება: საკონტეინერო, სატვირთო და საგადაზიდო. 

## გეოგრაფია 
ალხესირასი მდებარეობს გიბრალტარის პირდაპირ, ზღვის დონიდან 20 მ სიმაღლეზე, ქალაქ ტარიფიდან ჩრდილო-აღმოსავლეთით 20 კმ-ში. 2013 წლის მოსახლეობის აღწერის მიხედვით ქალაქში ცხოვრობდა 114 277 ადამიანი. კლიმატური და ბალნეოლოგიური კურორტია. არის მინერალური წყაროები ფუენტე-სანტა. კორპის დამუშავება და გადატანა. განვითარებულია ნავთობგადასამუშავებელი და ნავთობქიმიური მრეწველობა. თევზჭერა. 

## ისტორია 
ალხესირასი დაარსდა 713 წელს. იგი გახდა პირველი ესპანური ქალაქი, რომელიც მავრებმა დაიპყრეს. 1344 წელს ალხესირასის პორტი ხელში ჩაიგდო ალფონსო XI, თუმცა 1368 წელს ის კვლავ მავრებმა დაიბრუნეს და დაანგრიეს კიდეც. 1704 წელს პორტი გიბრალტარიდან გადმოსახლებულმა ესპანელმა ლტოლვილებმა ააშენეს. 1801 წლის ივლისში მომხდარ ალხესირასის ბრძოლაში ბრიტანულმა ფლოტმა დაამარცხა ესპანურ-ფრანგული ფლოტილია. 1906 წელს გერმანიის ინიციატივით ალხესირასში გაიმართა ალხესირასის კონფერენცია, რომლის მიზანი იყო 1904-1905 წლებში გერმანია-საფრანგეთს შორის მაროკოს პირველი კრიზისის დროს წარმოშობილი უთანხმოების მოწესრიგება. 

## ეკონომიკა 
ქალაქის მთავარი კომერციული საქმიანობა დაკავშირებულია პორტთან, სადაც ძირითადად ნავთობის იმპორტია განვითარებული. ზამთრის ზომიერ კლიმატზე დაფუძნებული ტურიზმი მზარდია. ადგილობრივი სასოფლო-სამეურნეო პროდუქტებია პურეული, თამბაქო, მსხვილი რქოსანი საქონელი და სხვა.

## რესურსები ინტერნეტში 
კატეგორია:კადისის მუნიციპალიტეტები
კატეგორია:კადისის ქალაქები
შალვა ლოლაძე

**შალვა ლოლაძე** (დ. 5 აპრილი, 1904, სოფ. ქვემო ხოდაშენი, ახლანდ. თელავის მუნიციპალიტეტი, — გ. 24 აპრილი, 1945, კუნძული ტექსელი) — ქართველი საბჭოთა სამხედრო მფრინავი, გერმანელთა ტყვე და შემდგომში ვერმახტის ოფიცერი, რომელიც 1945 წელს სათავეში ჩაუდგა კუნძულ ტექსელზე დაწყებულ ანტი-გერმანულ ამბოხებას.

მეორე მსოფლიო ომის დაწყებისას შალვა ლოლაძე საბჭოთა არმიაში მსახურობდა. 1942 წელს იყო საბჭოთა სამხედრო-საჰაერო ძალების კაპიტანი და საჰაერო ესკადრონის ხელმძღვანელი. მისი თვითმფრინავი გერმანელებმა უკრაინაში ჩამოაგდეს, ლოლაძე კი დაატყვევეს. ტყვეობაში ყოფნის დროს ის აიყვანეს ვერმახტის შემადგენლობაში ჩამოყალიბებულ ქართულ ლეგიონის და 822-ე ქვეითი ბატალიონ „თამარ მეფის“ შემადგენლობაში. ბატალიონი 1943 წლიდან იმყოფებოდა დაბა ზანდვორტში, ხოლო 1945 წლიდან — ნიდერლანდების კუნძულ ტექსელზე. 1945 წლის 6 აპრილს შალვა ლოლაძის მეთაურობით ბატალიონმა აჯანყება წამოიწყო გერმანელების წინააღმდეგ. უთანასწორო ბრძოლაში, 24 აპრილს დაიღუპა შალვა ლოლაძეც. ის დაკრძალეს კუნძულ ტექსელზე, ადგილ ჰოგე-ბერგზე, სადაც მოეწყო შალვა ლოლაძის სახელობის ტექსელის ქართველთა ძმათა სასაფლაო. ყოველი წლის 4 მაისს სასაფლაოზე ტარდება გახსენების დღე, რომელსაც ქართული დიასპორა, დიპლომატები და ადგილობრივები ესწრებიან.

## სქოლიო
კატეგორია:ქართველი სამხედრო მოღვაწეები
კატეგორია:დაბადებული 5 აპრილი
კატეგორია:დაბადებული 1904
კატეგორია:გარდაცვლილი  24 აპრილი
კატეგორია:გარდაცვლილი 1945
კატეგორია:თელავის მუნიციპალიტეტში დაბადებულები
კატეგორია:ქართველი კოლაბორაციონისტები
შ
კატეგორია:ქართველები მეორე მსოფლიო ომში
ანტიპროტონი

**ანტიპროტონი** ( და ; აღმნიშვნელი სიმბოლო — \bar {p}) — პროტონის ანტინაწილაკი. ანტიპროტონის მასა (938,2 მეგევ) და სპინი (1/2) პროტონის მასისა და სპინის ტოლია. ელექტრული მუხტი, მაგნიტური მომენტი, ბარიონული მუხტი და იზოტოპური სპინის მესამე მდგენელი პროტონის შესაბამისი სიდიდეების საპირისპირო ნიშნისაა.

ანტიპროტონის არსებობა იწინასწარმეტყველა ელემენტარული ნაწილაკების თანამედროვე თეორიამ, ექსპერიმენტულად კი აღმოაჩინა ე. სეგრეს ჯგუფმა 1955 წელს ბერკლიში (აშშ) ბევატრონზე სპილენძის ბირთვებისა და 6,3 გევ ენერგიამდე აჩქარებული პროტონების ურთიერთქმედებისას, რის შედეგადაც p, p წყვილები წარმოიშობა. პროტონებთან და ნეიტრონებთან დაჯახებისას ანტიპროტონი განიცდის ანიჰილაციას დიდი ენერგიის მქონე 4-5 π-მეზონის გამოსხივებით.

## ლიტერატურა 
კატეგორია:ბარიონები
კატეგორია:პროტონი
კატეგორია:ანტიმატერია
გლუვბალნიანი ფოქსტერიერი

**გლუვბალნიანი ფოქსტერიერი** () — ძაღლის ჯიში, რომელიც გამოყვანილია დიდ ბრიტანეთში XVIII საუკუნეში.

ოდესღაც ყველა ძაღლს, რომლებიც მელას თავის სოროში სდევნის, ინგლისში ფოქსტერიერს უწოდებდნენ (ინგლისური სიტყვა „FOX“ — მელა). ასე გაგრძელდა XIX საუკუნემდე, როდესაც დაიწყეს უშუალოდ ფოქსტერიერების მოშენება და ამ ძაღლების თანამედროვე ჯიშების გაჩენით დასრულდა. ოდესღაც ინგლისის ყოველ საგრაფოში ფოქსტერიერის საკუთარი ჯიში ჰყავდათ. შესაძლოა, თანამედროვე ფოქსებს ჯერ კიდევ შეუნარჩუნდათ გადაშენებული თეთრი ჩეშირული და შროპშირული ტერიერები და ბიგლის გენები. ოდესღაც კლასიკური მუშა ძაღლი, დღეს გლუვბალნიანი ფოქსტერიერი სულ უფრო ხშირად გვხვდება სასიამოვნო, თუმცა თავნება კომპანიონის სახით. მოთმინება და დაჟინება დაგეხმარებათ დამჯერი გახადოთ ეს სპორტული გართობების მოყვარული ძაღლი. ზოგიერთ ფოქსტერიერს ასწავლიდნენ მოკლული ნადირის მოტანას, ზოგიც წარმატებულად გამოდიოდა ცირკის არენაზე. 

ენერგიული და სიცოცხლლისმოყვარული, სუფთა ჰაერზე სირბილზე გადარეული, გლუვბალნიანი ფოქსტერიერი თავს საუკეთესოდ ქალაქგარეთ გრძნობს. მას აქვს ხშირი, სწორი ბალანი, რომლის შეფერილობა შეიძლება იყოს თეთრი შავით, სამფერიანი — შავი, ჟღალი, თეთრი. ზომიერად სქელი, V_ს მსგავსი ყურები, კარგად განვითარებული ყბები, მრგვალი, მუქი თვალები. გლუვბალნიანი ფოქსტერიერი კარგად იტანს სიცივეს და სიცხეს, ძნელად იწვრთნება, ძნელად ეგუება სხვა ძაღლებს, კარგი მოდარაჯეა.

## რესურსები ინტერნეტში
* გლუვბალნიანი ფოქსტერიერი  

კატეგორია:ტერიერები
კატეგორია:ბრიტანული წარმოშობის ძაღლის ჯიშები
Perfect Strangers Live

***Perfect Strangers Live*** — ინგლისური როკ-ჯგუფ Deep Purple-ის საკონცერტო ალბომი. გამოვიდა 2013 წელს. ალბომში შეტანილია ჯგუფის 1984 წლის კონცერტი, ტურნედან Perfect Strangers. ალბომი გამოიცა ორმაგ გრამფირფიტებზე, CD-ებსა და DVD ვიდეოს სახით.

## სიმღერების სია 
;CD 1
# Highway Star (ბლეკმორი, გილანი, გლოვერი, ლორდი, პეისი)
# Nobody's Home (ბლეკმორი, გილანი, გლოვერი, ლორდი, პეისი)
# Strange Kind Of Woman (ბლეკმორი, გილანი, გლოვერი, ლორდი, პეისი)
# A Gypsy's Kiss (ბლეკმორი, გილანი, გლოვერი)
# Perfect Strangers (ბლეკმორი, გილანი, გლოვერი)
# Under The Gun (ბლეკმორი, გილანი, გლოვერი)
# Knocking At Your Back Door (ბლეკმორი, გილანი, გლოვერი)
# Lazy (ბლეკმორი, გილანი, გლოვერი, ლორდი, პეისი)

;CD 2
# Child In Time (ბლეკმორი, გილანი, გლოვერი, ლორდი, პეისი)
# Difficult To Cure (ბლეკმორი, ლორდი, გლოვერი)
# Keyboard Solo (ლორდი)
# Space Truckin'  (ბლეკმორი, გილანი, გლოვერი, ლორდი, პეისი)
# Black Night (ბლეკმორი, გილანი, გლოვერი, ლორდი, პეისი)
# Speed King (ბლეკმორი, გილანი, გლოვერი, ლორდი, პეისი)
# Smoke On The Water (ბლეკმორი, გილანი, გლოვერი, ლორდი, პეისი)

;DVD
# Intro
# Highway Star (ბლეკმორი, გილანი, გლოვერი, ლორდი, პეისი)
# Nobody's Home (ბლეკმორი, გილანი, გლოვერი, ლორდი, პეისი)
# Strange Kind Of Woman (ბლეკმორი, გილანი, გლოვერი, ლორდი, პეისი)
# A Gypsy's Kiss (ბლეკმორი, გილანი, გლოვერი)
# Perfect Strangers (ბლეკმორი, გილანი, გლოვერი)
# Under The Gun (ბლეკმორი, გილანი, გლოვერი)
# Knocking At Your Back Door (ბლეკმორი, გილანი, გლოვერი)
# Lazy (ბლეკმორი, გილანი, გლოვერი, ლორდი, პეისი)
# Child In Time (ბლეკმორი, გილანი, გლოვერი, ლორდი, პეისი)
# Difficult To Cure (ბლეკმორი, ლორდი, გლოვერი)
# Keyboard Solo (ლორდი)
# Space Truckin'  (ბლეკმორი, გილანი, გლოვერი, ლორდი, პეისი)
# Black Night (ბლეკმორი, გილანი, გლოვერი, ლორდი, პეისი)
# Speed King (ბლეკმორი, გილანი, გლოვერი, ლორდი, პეისი)
# Smoke On The Water (ბლეკმორი, გილანი, გლოვერი, ლორდი, პეისი)

## რესურსები ინტერნეტში
* ინფორმაცია Discogs-ზე

კატეგორია:Deep Purple-ის საკონცერტო ალბომები
კატეგორია:2013 წლის საკონცერტო ალბომები
კატეგორია:Eagle Rock Entertainment-ის საკონცერტო ალბომები
კატეგორია:Eagle Rock Entertainment-ის ვიდეო ალბომები
კატეგორია:2013 წლის ვიდეო ალბომები
ანტინეიტრონი

მინი|
**ანტინეიტრონი** (ñ) — ნეიტრონის ანტინაწილაკი. ნეიტრონის მსგავსად ანტინეიტრონსაც აქვს ნულოვანი ელექტრული მუხტი; მისი მასა (939,5 მეგევ) და სპინი (1/2) ნეიტრონისა მასისა და სპინის ტოლია; მაგნიტური მომენტი, ბარიონული მუხტი და იზოტოპური სპინის მესამე მდგენელი ნეიტრონის შესაბამისი სიდიდეების ტოლია, მაგრამ საწინააღმდეგო ნიშნისაა.

ანტინეიტრონი აღმოაჩინეს ანტიპროტონების გადამუხტვის რეაქციის დროს, ბ. კორკმა, გ. ლამბერტსონმა, ო. პიჩონიმ და ვ. ვენცელმა (1956 წ). ნივთიერებასთან ანტინეიტრონის ურთიერთქმედებისას ხდება ნეიტრონებთან ან პროტონებთან ანიჰილაცია π-მეზონების ან K-მეზონების გამოსხივებით.

## ლიტერატურა 
კატეგორია:ნეიტრონი
კატეგორია:ანტიმატერია
კატეგორია:ბარიონები
ანტიმაქე კოლოფონელი

**ანტიმაქე კოლოფონელი** ( ძვ. წ. V-IV სს) — ბერძენი პოეტი. ცნობილია ეპიკური პოემა „თებაიდით”, განსაკუთრებით კი ელეგიური ეპოსით „ლიდეთი“, რომელშიც სატრფოს სიკვდილით დამწუხრებული პოეტი უიღბლო სიყვარულის ამბებს მოგვითხრობს. ეპიკური თხრობის ჰომეროსისეული სისადავე ანტიმაქე კოლოფონელმა მაღალფარდოვანი მეცნიერული სტილით შეცვალა და ტრადიციული ეპიკური ხერხების მნიშვნელოვანი მოდერნიზაცია მოახდინა. მისი შემოქმედება, რომლისაგან მხოლოდ ფრაგმენტები შემორჩა, ალექსანდრიული პოეზიის წინამორბედია.

## ლიტერატურა 
* ურუშაძე ა., ძველი კოლხეთი არგონავტების თქმულებაში, თბ., 1964; 
* ყაუხჩიშვილი ს., ბერძნული ლიტერატურის ისტორია, ტ. 2, თბ., 1949. 

## სქოლიო
კატეგორია:ძველი ბერძენი პოეტები
კატეგორია:მწერლები ანბანის მიხედვით
კატეგორია:დაბადების წელი უცნობია
კატეგორია:გარდაცვალების წელი უცნობია
კატეგორია:თურქეთში დაბადებულები
საგამოსო

**საგამოსო** () — ქალაქი და მუნიციპალიტეტი კოლომბიაში, ბოიაკის დეპარტამენტში. მდებარეობს ზღვის დონიდან 2.455 მეტრზე. 2005 წლის მონაცემებით, მოსახლეობა 114 486 ადამიანს შეადგენდა, სიმჭიდროვე 547.78 ადამიანი კმ²-ზე. ფართობი 209 კმ²-ია.

## იხილეთ აგრეთვე
* კოლომბიის ქალაქების სია

## რესურსები ინტერნეტში
**კოლომბიის მოსახლეობის 2005 წლის აღწერის მონაცემები — კოლომბიის სტატისტიკის ეროვნული დეპარტამენტი*  
**statoids.com-ის მონაცემები*

კატეგორია:ბოიაკის დეპარტამენტის მუნიციპალიტეტები და ქალაქები
ტარავა

**ტარავა** () — ატოლი გილბერტის კუნძულების ჯგუფში, რომელზეც მდებარეობს კირიბატის რესპუბლიკის დედაქალაქი — აგლომერაცია სამხრეთი ტარავა. მთავარი სახელმწიფო ორგანოები მდებარეობენ ბაირიკიში, სამინისტროების ნაწილი — ბეტიოში და ბიკენიბეუში.

## გეოგრაფია 
thumb|right|250px|ატოლ ტარავას რუკა (წითელი ფერი — სამხრეთი ტარავა, ყვითელი ფერი — ჩრდილოეთი ტარავა)
ატოლი შედგება დაახლოებით 24 მომცრო კუნძულისაგან, სადაც 8 დასახლებულია. ყველაზე დიდი კუნძული ბაირიკი გადაჭიმულია დასახლება *ბონრიკი*-დან (ატოლის სამხრეთ-აღმოსავლეთ ნაწილი) ბაირიკიმდე. ყველაზე დიდი ქალაქი — *ბეტიო* და ტარავას ერთადერთი აეროპორტი — ბონრიკის საერთაშორისო აეროპორტი, ასევე განლაგებულია სამხრეთ ტარავაში.

### ატოლ ტარავას კუნძულების ჩამონათვალი 
* აბანუეა (Abanuea)
* აბაოკორო (Abaokoro)
* აბატაო (Abatao)
* ბაირიკი (Bairiki)
* ბეტიო (Betio)
* ბიკემანი (Bikeman)
* ბიკეტავა (Biketawa)
* ბონრიკი (Bonriki)
* ბუარიკი (Buariki)
* ბუოტა (Buota)
* კაინაბა (Kainaba)
* მარენანუკა (Marenanuka)
* ნა'ა (Na'a)
* ნაბეინა (Nabeina)
* ნოტოუა (Notoua)
* ნუატაბუ (Nuatabu)
* ტაბიანგი (Tabiang)
* ტაბიტეუეა (Tabiteuea)
* ტაბონიბარა (Tabonibara)
* ტარატაი (Taratai)
* ტეარინიბაი (Tearinibai)
* ტებუა ტარავა (Tebua Tarawa)
* ტემანკუ (Temaiku)
* ...

## ისტორია 
მეორე მსოფლიო ომის დროს ატოლი ოკუპირებული იქნა იაპონიის არმიის მიერ. 1943 წლის 20—23 ნოემბერს ატოლ ტარავაზე მოხდა წყნარი ოკეანის საბრძოლო მოქმედების თეატრში ერთ-ერთი სისხლისმღვრელი ტარავას ბრძოლა, რომელშიც ამერიკულმა ჯარმა დაამარცხა იაპონიის ჯარი.

## ადმინისტრაციული დაყოფა 
ატოლი დაყოფილია სამ საარჩევნო ოლქად:
# **სამხრეთი ტარავა** ანუ *Teinainano Urban Council* (ბაირიკიდან ბონრიკიმდე);
# **ბეტიო** ანუ *Betio Town Council*;
# **ჩრდილოეთი ტარავა** ანუ *Tarawa Ieta*.

## მოსახლეობა 
## ეკონომიკა 
ადგილობრივი მოსახლეობის ძირითადი საქმიანობაა კოპრის დამზადება და მარგალიტის მოპოვება.

## იხილეთ აგრეთვე 
კირიბატის კუნძულების სია

## რესურსები ინტერნეტში
* ინფორმაცია ატოლის შესახებ Jane Resture-ზე  
* ინფორმაცია საიტზე Oceandots.com  

## სქოლიო
კატეგორია:გილბერტის კუნძულები
კატეგორია:კირიბატის კუნძულები
სორა (ბოიაკა)

**სორა** () — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 3.043 მეტრზე. 2005 წლის მონაცემებით, მოსახლეობა 2 916 ადამიანს შეადგენდა, სიმჭიდროვე 69.43 ადამიანი კმ²-ზე. ფართობი 42 კმ²-ია.

## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  
**statoids.com-ის მონაცემები*

კატეგორია:ბოიაკის დეპარტამენტის მუნიციპალიტეტები და ქალაქები
ლაინის კუნძულები

**ლაინის კუნძულები** (**ცენტრალური პოლინეზიური სპორადები**) () — ჯგუფი 11 მარჯნული ატოლისაგან, რომელთაგან რვა ეკუთვნის კირიბატის რესპუბლიკას, ხოლო სამი — ამერიკის შეერთებული შტატების მიმდებარე მცირე კუნძულებს. მდებარეობს წყნარი ოკეანის ცენტრალურ ნაწილში, ჰავაის კუნძულების სამხრეთით. კუნძულების თანამედროვე სახელი — ლაინი (ინგლისური *The Line* — „ეკვატორი“) დაკავშირებულია ეკვატორის ორივე მხარეს კუნძულების განლაგებასთან. კირიბატის კუთვნილი კუნძულები მდებარეობენ მსოფლიოს ყველაზე უფრო ადრეულ სასაათო სარტყელში — UTC+14:00: დღე-ღამის დრო (საათები და წუთები) აქ ემთხვევა ჰავაის დროს, მაგრამ გადაწეულია ერთი დღით წინ, ამასთან ოკეანეთის ზოგიერთ კუნძულებთან დროში სხვაობა შეადგენს 25 საათს.

შობის კუნძული ყველაზე დიდი ატოლია მსოფლიოში ხმელეთის ფართობის მიხედვით.

## გეოგრაფია 
ლაინის კუნძულები გეოგრაფიულად იყოფა სამ ქვეჯგუფად — ჩრდილოეთის, ცენტრალურ და სამხრეთ კუნძულებად. ქვემოთ ცხრილში კუნძულები მოყვანილია ჩრდილოეთიდან სამხრეთისაკენ.

## ისტორია 
1888 წელს დიდმა ბრიტანეთმა მოახდინა კუნძულების ანექსია წყნარ ოკეანეში კაბელის ჩასადებად ტაბუაერანის (იმ დროს ფინინგი) გავლით. კაბელი გამოიყენებოდა 1902 წლიდან 1963 წლამდე ერთი ხანმოკლე პერიოდის გამოკლებით 1914 წელს.

1950-იანი წლების დასაწყისში კუნძულებზე კირიტიმატი და მოლდენი ჩატარდა ბირთვული იარაღის გამოცდები.

## მოსახლეობა 
მხოლოდ სამი კუნძულია დასახლებული, რომელთა საერთო მოსახლეობა 2010 წლის აღწერით შეადგენს 9236  ადამიანს, რომელთაგან 5586 ადამიანი ცხოვრობს კირიტიმატიზე, 1960 ტაბუაერანზე და 1690 ტერაინაზე. 1900 წელს ამ სამი ატოლის საერთო მოსახლეობა შეადგენდა დაახლოებით 300 ადამიანს.

## ეკონომიკა 
ეკონომიკის ძირითადი დარგებია — თევზჭერა, კოპრის მოპოვება, პურის ხის მოყვანა.

## სქოლიო
კატეგორია:ლაინის კუნძულები
კატეგორია:კირიბატის კუნძულები
ზაზა ურუშაძე

**ზაზა ურუშაძე** (დ. 30 ოქტომბერი, 1966, თბილისი — გ. 7 დეკემბერი, 2019) — ქართველი კინორეჟისორი და სცენარისტი.

დაიბადა ქართველი მეკარის, რამაზ ურუშაძის ოჯახში.

1987 წელს დაამთავრა შოთა რუსთაველის სახელობის თბილისის თეატრალური ინსტიტუტი. 2002-2004 წლებში იყო საქართველოს კინოცენტრის დირექტორი. 2013 წლის 8 მაისიდან 2019 წლის 11 სექტემბრამდე იყო საქართველოს კინოაკადემიის პრეზიდენტი.

2013 წელს გამოვიდა მის მიერ გადაღებული ესტონურ-ქართული პროდუქცია „მანდარინები“. ფილმი ნომინირებული იყო ოქროს გლობუსის საუკეთესო უცხოენოვანი ფილმის ჯილდოზე. ასევე ნომინირებული იყო ოსკარი საუკეთესო უცხოენოვანი ფილმის კატეგორიაში.

გარდაიცვალა 2019 წლის 7 დეკემბერს, გულის შეტევით. დაკრძალულია საბურთალოს პანთეონში. თბილისში არსებობს მისი სახელობის ქუჩა.

## ფილმოგრაფია 
;გადაღებული აქვს ფილმები
* „მათთვის, ვინც მამამ მიატოვა“ (1989) — ასევე სცენარისტი
* „აქ თენდება“ (1998) — ასევე სცენარისტი
* „სამი სახლი“ (2008) — ასევე სცენარისტი და პროდიუსერი
* „დარჩი ჩემთან“ (2011)
* „ბოლო გასეირნება“ (2012)
* „მანდარინები“ (2013) — ასევე სცენარისტი და პროდიუსერი
*„ანტონი“ (2019) — ასევე სცენარისტი და პროდიუსერი

;გადაღებული აქვს სერიალი
* „ცხელი ძაღლი“ (2003-2009)

;

## რესურსები ინტერნეტში 
## სქოლიო 
კატეგორია:დაბადებული 30 ოქტომბერი
კატეგორია:დაბადებული 1966
კატეგორია:გარდაცვლილი 7 დეკემბერი
კატეგორია:გარდაცვლილი 2019
კატეგორია:ქართველი კინორეჟისორები
კატეგორია:ქართველი სცენარისტები
კატეგორია:თბილისში დაბადებულები
ზ
კატეგორია:საბურთალოს პანთეონში დაკრძალულები
ფენიქსის კუნძულები

**ფენიქსის კუნძულები** () — არქიპელაგი წყნარ ოკეანეში, შედგება 8 ატოლისაგან და 2 წყალქვეშა რიფისაგან. ეკუთვნის კირიბატის რესპუბლიკას.

არქიპელაგის დასავლეთით მდებარეობს გილბერტის კუნძულები, აღმოსავლეთით — ლაინის კუნძულები (ცენტრალური პოლინეზიის სპორადები).

## გეოგრაფია 
კუნძულების მცენარეულობა მსგავსია მეზობელი გილბერტისა და ლაინის კუნძულების მცენარეულობისა: ქოქოსის პალმები (ზოგიერთ კუნძულზე იყო პლანტაციები),  და სხვა ბალახოვანი მცენარეები. ძუძუმწოვრებიდან კუნძულებზე ბინადრობენ ადამიანის მიერ აქ შემოყვანილი მხოლოდ პოლინეზიური ვირთხები. სანაპირო წყლები მდიდარია თევზით. ფენიქსის კუნძულების ბევრ კუნძულზე ბუდობენ ზღვის ფრინველები. კუნძულები ბირნი, მაკ-კინი და რავაკი (ფენიქსი) ზღვის ნაკრძალია.

ფენიქსის კუნძულები 2008 წლის 28 იანვრიდან მსოფლიოში ყველაზე დიდი ზღვის ნაკრძალია (ფართობი შეადგენს 410 500 კმ²-ს). 2010 წელს მისი ტერიტორია იუნესკომ გამოაცხადა მსოფლიო მემკვიდრეობად.

## ისტორია 
კუნძულების ადრეული ისტორია არაა შესწავლილი. მხოლოდ ისაა ცნობილი, რომ კუნძული მანრა (სიდნი) ევროპელების მოსვლამდე დასახლებული იყო პოლინეზიელებით (ამას ამტკიცებს კუნძულზე არქეოლოგიური გათხრები). თვითონ ფენიქსის კუნძულები აღმოაჩინეს ევროპული და ამერიკული გემებით XIX საუკუნეში. შემდგომში ისინი გახდნენ წყნარი ოკეანის კუნძულებზე გუანოს მოპოვების მწარმოებელი კომპანიის ინტერესის ობიექტი. ამან მნიშვნელოვანი ზიანი მიაყენა კუნძულების ფლორას და ფაუნას.

1979 წლის 12 ივლისს კირიბატისთვის დამოუკიდებლობის მინიჭებამდე ფენიქსის კუნძულები ეკუთვნოდა დიდ ბრიტანეთს.

## მოსახლეობა 
არქიპელაგის ყველა კუნძული, კუნძულ აბარირინგას (*კანტონი*) გარდა, რომელზეც ცხოვრობს 31 ადამიანი (2010), დაუსახლებელია.

## სქოლიო
კატეგორია:ფენიქსის კუნძულები
კატეგორია:კირიბატის კუნძულები
თებერვლის რევოლუცია

მარჯვნივ|მინი|300პქ|შეიარაღებული მუშები და ჯარისკაცები დატყვევებულ პოლიციელებთან ერთად
**თებერვლის რევოლუცია** (), საბჭოთა ისტორიოგრაფიაში **თებერვლის ბურჟუაზიულ-დემოკრატიული რევოლუცია** () — 1917 წელს რუსეთში მომხდარი ორი რევოლუციიდან პირველი. დაიწყო რუსეთის იმპერიის დედაქალაქ პეტროგრადში (ახლანდელი სანქტ-პეტერბურგი), ქალთა საერთაშორისო დღეს, 8 მარტს [ძვ. სტილით 23 თებერვალი]. რევოლუციის დროს, რომელიც 5 დღე გაგრძელდა, ადგილი ჰქონდა მასობრივ დემონტრაციებსა და შეიარაღებულ შეტაკებებს პოლიციასა და ჟანდარმერიასთან. უკანასკნელ დღეებში რუსეთის არმია რევოლუციონერებს მიემხრო. მომხდარი მოვლენების შედეგად გადადგა იმპერატორი ნიკოლოზ II და რომანოვების დინასტიის მმართველობას და რუსეთის იმპერიას ბოლო მოეღო. იმპერატორი ჩაანაცვლა რუსეთის დროებითმა მთავრობამ თავად გიორგი ლვოვის თავმჯდომარეობით. დროებითი მთავრობა იყო ლიბერალური და სოციალისტური ძალების ალიანსი, რომელთაც ქვეყანაში პოლიტიკური რეფორმა სურდათ. მათ დააარსეს დემოკრატიულად არჩეული კონსტიტუციური ასამბლეა. ამასთანავე სოციალისტებმა ჩამოაყალიბეს პეტროგრადის საბჭოები, რომელიც დროებითი მთავრობის პარალელურად ფუნქციონირებდა.

## წინაპირობები 
რუსეთის თებერვლის რევოლუცია რამდენიმე ძირითადმა ფაქტორმა განაპირობა. ქვეყნისათვის კატასტროფული აღმოჩნდა პირველი მსოფლიო ომი. თავდაპირველი წარმატებების მიუხედავად, რუსეთმა რამდენიმე სერიოზული მარცხი იწვნია გერმანიისაგან. ომის შედეგები მძიმედ აისახა რუსეთზე: გაუარესდა სოციალური ვითარება, ქვეყანა პრაქტიკულად შიმშილის ზღვარზე იყო.
მინი|238x238პქ|მომიტინგეები ნეველის გამზირზე
1915 წელს იმპერატორმა ნიკოლოზ II-მ არმიის ხელმძღვანელობა თავის თავზე აიღო და ფრონტის ხაზზე გაეშურა პოლონეთში. ამით იმპერატორი არმიის რიგებში საბრძოლო განწყობის ამაღლებას ცდილობდა, თუმცა სამხედრო დამარცხებებს მაინც ვერ ასცდა. გაუარესებული იყო ორგანიზება, გაჩნდა საბრძოლო და სამედიცინო მასალის დეფიციტი არმიაში. რუსეთის მოსახლეობა პასუხისმგებლობას იმპერატორს აკისრებდა.

ნიკოლოზ II-ის რუსეთიდან გამგზავრების შემდეგ, ხელისუფლებაში გავლენა მისმა მეუღლემ, — ალექსანდრამ მოიპოვა. ის ყველანაირად ცდილობდა არ დაეშვა საიმპერიო ხელისუფლების წევრების ინდივიდუალური პოლიტიკური გაძლიერება, რათა არ შემცირებულიყო მისი ქმრის ავტორიტეტი. მთავრობა, რომელიც მანამდე ეფექტიანი იყო, ჯეროვნად ვეღარ ასრულებდა თავის მოვალეობას.

1917 წლის დასაწყისისათვის რუსეთი ეკონომიკური კატასტროფის წინაშე იდგა. მილიონობით გლეხი და ფერმერი არმიაში იყო გაწვეული, რამაც სამუშაო ძალის დეფიციტი გააჩინა. შემცირდა წარმოება, გაიზარდა ფასები პროდუქტზე. ქალაქების საკვებით მომარაგებას კიდევ უფრო ართულებდა ქვეყნის განუვითარებელი სარკინიგზო სისტემა, რომელიც სამხედრო საჭიროებებზე იყო მორგებული და ძირითადად ჯარის გადაყვანისათვის გამოიყენებოდა.

## ისტორია
## იხილეთ აგრეთვე
*რუსეთის რევოლუცია (1917)

## რესურსები ინტერნეტში 
* იმპერატორის ძალაუფლების უკანასკნელი დღეები  (Последние дни императорской власти), ალეკსანდრ ბლოკი. 
* რუსული რევოლუციის მიზეზებზე (О причинах Русской революции), ავტორთა კოლექტივი. 
* თებერვლის რევოლუციის მიზეზები  (The causes of the February Revolution), „BBC“. 

## სქოლიო 
კატეგორია:რუსეთის რევოლუცია
Vallée de Larmes

**Vallée de Larmes** — გერმანული ჯგუფ სკუტერის სიმღერა. გამოიცა 1994 წელს, სკუტერის სადებიუტო სინგლის სახით. მასში აგრეთვე შეტანილია b-მხარე „Cosmos“.

## სიმღერების სია
;CD Maxi - გერმანია (Club Tools # 0060075CLU)
# Vallée de larmes (6:42)
# Vallée de larmes — Percapella Version (3:47)
# Vallée de larmes — Re-Incarnation by the Loop! version (4:35)
# Cosmos (6:08)

;12" Maxi - გერმანია (CLU 6007-0)
# Vallée de larmes (6:42)
# Vallée de larmes — Percapella Version (3:47)
# Vallée de larmes — Re-Incarnation by the Loop! version (4:35)
# Cosmos (6:08)

## რესურსები ინტერნეტში
* ინფორმაცია Discogs-ზე

კატეგორია:1994 წლის სადებიუტო სინგლები
კატეგორია:სკუტერის სიმღერები
ვალენტინ კატაევი

**ვალენტინ კატაევი** ( დ. 28 იანვარი [ ძვ. სტ. 16 იანვარი] 1897, ოდესა, რუსეთის იმპერია — გ. 12 აპრილი 1986, მოსკოვი, სსრკ) — რუსი მწერალი, სოციალისტური შრომის გმირი (1974). სკკპ წევრი 1958 წლიდან. ნაწარმოებებს აქვეყნებდა 1910 წლიდან. მის ადრეულ მოთხრობებში გამოიკვეთა ორი მიმართულება — სატირული და ჰეროიკულ-პათეტიკური. სახელი გაუთქვა ტეტრალოგიის „შავი ზღვის ტალღების“ პირველმა ნაწილმა „თეთრად ფრიალებს აფრა ეული“ (1936), რომელსაც მოგვიანებით მოჰყვა შემდგომი ნაწილები: „ხუტორი სტეპში“ (1956), „ზამთრის ქარი“ (1960-1961) „საბჭოების ძალაუფლებისათვის“ (I ვარიანტი 1948, II — 1951, წიგნის სხვა სახელწოდებაა „კატაკომბები“).

## ლიტერატურა 
## სქოლიო
კატეგორია:რუსი მწერლები
კატეგორია:დაბადებული 28 იანვარი
კატეგორია:დაბადებული 1897
კატეგორია:გარდაცვლილი 12 აპრილი
კატეგორია:გარდაცვლილი 1986
კატეგორია:მწერლები ანბანის მიხედვით
კატეგორია:ოქტომბრის რევოლუციის ორდენის კავალრები
კატეგორია:მოსკოვში გარდაცვლილები
Oenanthe

***Oenanthe *** შეიძლება აღნიშნავდეს ორი გვარის ლათინურ სახელს:
* მეღორღია — ფრინველთა გვარი მემატლიასებრთა ოჯახისა;
* არხისპირა — მცენარეთა გვარი ქოლგოსანთა ოჯახისა.
სანჯაყ-ბეი

**სანჯაყ-ბეი** () — ოსმალეთის იმპერიის სამხედრო-ადმინისტრაციული ერთეულის, სანჯაყის მმართველი. სანჯაყი შეესაბამება ოლქს, ხოლო სანჯაყის მმართველი ამავდროულად იყო შეიარაღებული ძალების მთავარსარდალიც.

სიტყვა „სანჯაყი“ სიტყვასიტყვით ნიშნავს „დროშას“. ამ სიტყვით განისაზღვრებოდა სამხედრო ფორმირება. შესაბამისად სანჯაყ-ბეი ამ სამხედრო ფორმირების მეთაურად ითვლებოდა.

სანჯაყ-ბეის ჰქონდა იგივე უფლებები, რაც ბეილერ-ბეის თუმცა ემორჩილებოდა ბეილერ-ბეის. მისი უფლებები ვრცელდებოდა მხოლოდ მისსავე სანჯაყში.
სანჯაყ-ბეის ფუნქციებში შედიოდა ბანდიტებისა და ერეტიკოსების დევნა, არმიისათვის და ფლოტისათვის საკვებისა და იარაღის მიწოდება.

## ცნობილი სანჯაყ-ბეიები 
* მეჰმედი — მანისის სანჯაყ-ბეი 1541-1543 წლებში.
* მუსტაფა — მანისის სანჯაყ-ბეი 1533-1541 და ამასიის სანჯაყ-ბეი 1541-1553 წლებში.

## სქოლიო
კატეგორია:წოდებები
კატეგორია:ოსმალეთის იმპერია
The Word Is Live

***The Word Is Live*** — ინგლისური პროგრესული როკ-ჯგუფ Yes-ის საკონცერტო ალბომი. გამოვიდა 2005 წელს, ლეიბლზე Rhino.

კრებული ითვლება 2002 წლის ბოქს-სეტის *In a Word: Yes (1969 - )* გაგრძელებად, ჯგუფის საკონცერტო გამოსვლების დოკუმენტურ მასალად, დაწყებული BBC-ის ადრეული სესიებიდან, დამთავრებული 1988 წლის *Big Generator*-ის ტურნეს ჩანაწერებით. კრებულის ყველა სიმღერა, გარდა პირველი ორისა, მანამდე გამოუცემელი იყო.

## სიმღერების სია
### დისკი 1
#„Then“ (ჯონ ანდერსონი) – 5:25
#„For Everyone“ (ჯონ ანდერსონი/კრის სკუაირი) – 4:44
#* *სიმღერები 1 – 2: BBC, 1970*
#„Astral Traveller“ (ჯონ ანდერსონი) – 7:24
#„Everydays“ (სტივენ სტილზი) – 11:01
#* *სიმღერები 3 – 4: გეტებორგი, 1971*
#„Yours Is No Disgrace“ (ჯონ ანდერსონი/კრის სკუაირი/სტივ ჰაუ/ტონი კეი/ბილ ბრუფორდი) – 11:45
#„I've Seen All Good People“ – 7:52
##„Your Move“ (ჯონ ანდერსონი)
##„All Good People“ (კრის სკუაირი)
#„America“ (პოლ საიმონი) – 16:21
#„It's Love“ (ფელიქს კავალიე/ედი ბრიგატი) – 11:07
#* *სიმღერები 5 – 8: ლონდონი, 1971*

### დისკი 2
#„Apocalypse“ (ჯონ ანდერსონი/კრის სკუაირი/სტივ ჰაუ/ბილ ბრუფორდი) – 3:08
#„Siberian Khatru“ (ჯონ ანდერსონი; თემები - ჯონ ანდერსონი/სტივ ჰაუ/რიკ უეიკმენი) – 10:10
#„Sound Chaser“ (ჯონ ანდერსონი/კრის სკუაირი/სტივ ჰაუ/პატრიკ მორაზი/ალან უაიტი) – 11:17
#* *სიმღერები 1 – 3: დეტროიტი, 1976*
#„Sweet Dreams“ (ჯონ ანდერსონი/დევიდ ფოსტერი) – 6:22
#* *სიმღერა 4: ლონდონი, 1975*
#„Future Times“ (ჯონ ანდერსონი/კრის სკუაირი/სტივ ჰაუ/რიკ უეიკმენი/ალან უაიტი)/ Rejoice (ჯონ ანდერსონი) – 6:59
#„Circus of Heaven“ (ჯონ ანდერსონი) – 4:52
#* *სიმღერები 5 – 6: ოკლენდი, 1978*
#„The Big Medley“ (ჯონ ანდერსონი/დევიდ ფოსტერი/კრის სკუაირი)– 25:53
##„Time and a Word“
##„Long Distance Runaround“
##„Survival“
##„The Fish“
##„Perpetual Change“
##„Soon“
#* *სიმღერა 7: ინგლვუდი, 1978*
#„Hello Chicago“ (ჯონ ანდერსონი/კრის სკუაირი/სტივ ჰაუ/რიკ უეიკმენი/ალან უაიტი) – 2:11
#„Roundabout“ (ჯონ ანდერსონი/სტივ ჰაუ) – 8:42
#* *სიმღერები 8 – 9: ჩიკაგო, 1979*

### დისკი 3
#„Heart of the Sunrise“ (ჯონ ანდერსონი/კრის სკუაირი/ბილ ბრუფორდი) – 10:56
#* *სიმღერა 1: ოკლენდი, 1978*
#„Awaken“ (ჯონ ანდერსონი/სტივ ჰაუ) – 17:53
#* *სიმღერა 2: ჩიკაგო, 1979*
#„Go Through This“ (სტივ ჰაუ) – 4:21
#„We Can Fly from Here“ (ჯეფ დაუნზი/ტრევორ ჰორნი) – 6:46
#„Tempus Fugit“ (ჯეფ დაუნზი/ტრევორ ჰორნი/სტივ ჰაუ/კრის სკუაირი/ალან უაიტი) – 5:53
#* *სიმღერები 3 – 5: ნიუ-იორკი, 1980*
#„Rhythm of Love“ (ჯონ ანდერსონი/კრის სკუაირი/ტრევორ რებინი/ტონი კეი) – 6:42
#„Hold On“ (ჯონ ანდერსონი/კრის სკუაირი/ტრევორ რებინი) – 7:24
#„Shoot High, Aim Low“ (ჯონ ანდერსონი/კრის სკუაირი/ტრევორ რებინი/ტონი კეი/ალან უაიტი) – 8:27
#„Make It Easy“/„Owner of a Lonely Heart“ (ჯონ ანდერსონი/კრის სკუაირი/ტრევორ რებინი/ტრევორ ჰორნი) – 6:09
#* *სიმღერები 6 – 9: ჰიუსტონი, 1988*

## სქოლიო
კატეგორია:Yes-ის საკონცერტო ალბომები
კატეგორია:Yes-ის კომპილაციური ალბომები
კატეგორია:2005 წლის საკონცერტო ალბომები
კატეგორია:2005 წლის კომპილაციური ალბომები
კატეგორია:Rhino Records-ის საკონცერტო ალბომები
კატეგორია:Rhino Records-ის კომპილაციური ალბომები
კატეგორია:ალბომები როჯერ დინის გარეკანის დიზაინით
მუჰამედ I (გრანადა)

**მუჰამედ I** (; დ. დაახლ. 1194, არხონა, ხაენის პროვინცია — გ. 22 იანვარი, 1273, გუადისი, ალ-ანდალუსია) — გრანადის ამირა 1232–1273 წლებში.

## ბიოგრაფია 
1212 წელს ლას-ნავას-დე-ტოლოსის ბრძოლაში კასტილიელების მიერ ალმოჰადების დამარცხების შემდეგ, მათი გავლენა მუსულმანურ ესპანეთში (ალ-ანდალუსია) მნიშვნელოვნად შესუსტდა. საბოლოოდ მათ ხელისუფლება დაკარგეს მურსიაში იბნ ჰუდას აჯანყების შედეგად. მიუხედავად იმისა, რომ იბნ ჰუდამ დაიპყრო ალ-ანდალუსიის თითქმის მთელი ტერიტორია, მან ვერ შეძლო კასტილიისა და ლეონის სამეფოზე თავდასხმა. ამ ამბებთან კავშირში 1232 წელს ხაენის მახლობლად ნასრიდების დინასტიის წარმომადგენელმა, მუჰამედ იბნ ნასრმა ამბოხება დაიწყო და თავი ამირად გამოაცხადა მუჰამედ I-ის სახელით. 1237 წელს იპყრობს გრანადას და მას ქვეყნის დედაქალაქად აცხადებს. მოგვიანებით, 1245 წელს კასტილიის გვირგვინმა გრანადის საამირო ცნო და იგი გახდა ერთადერთი მუსულმანური სახელმწიფო პირენეს ნახევარკუნძულზე.

მუჰამედ I-ის მმართველობის პერიოდში გრანადის ეკონომიკა სწრაფად განვითარდა. მკვეთრად გაიზარდა საამიროს მოსახლეობა, ქრისტიანული ქვეყნებიდან მუსულმანების გადმოსახლებული მუსულმანების ხარჯზე. მუჰამედმა დაიწყო ალჰამბრის რესტავრაცია და მისი ამირას რეზიდენციად გადაქცევა. 

1273 წელს მის წინააღმდეგ აჯანყდა რამდენიმე პროვინცია. მუჰამედ I-მა მათ წინააღმდეგ ლაშქრობა წამოიწყო. გრანადასთან ახლოს ხელში ჩაუვარდა ჩასაფრებულებს და მოკლეს. მუჰამედ I-ის მემკვიდრე გახდა მისი შვილი მუჰამედ II (1273-1303 წწ.).

## ლიტერატურა 
* Thomas Freller: *Granada. Königreich zwischen Orient und Okzident.* Jan Thorbecke Verlag, Ostfildern 2009, ISBN 978-3-7995-0825-4.
* Ulrich Haarmann: *Geschichte der Arabischen Welt.* C.H. Beck, München 2001, ISBN 3-406-38113-8.

კატეგორია:გრანადის ამირები
კატეგორია:დაბადებული   1194
კატეგორია:გარდაცვლილი  22 იანვარი
კატეგორია:გარდაცვლილი 1273
კატეგორია:ბრძოლის ველზე დაღუპული მონარქები
კუ ნინძები (1987 წლის სერიალის ეპიზოდების სია)

აქ წარმოდგენილია 1987 წელს გამოსული ანიმაციური ტელესერიალის „კუ-ნინძები“ ეპიზოდების სია. მთლიანობაში, 1996 წლამდე გამოვიდა 193 ეპიზოდი. პირველი სამი სეზონი სატელევიზიო სინდიკაციის ფორმატში გავიდა, ხოლო დარჩენილი - შაბათობით, CBS-ზე. 

2012 წლის 14 აგვისტოსთვის ათივე სეზონი DVD-ზე იქნა გამოცემული, აშშ-ში,  Lionsgate Home Entertainment-ის მიერ.

## მიმოხილვა
## სეზონი 1 (1987)  
## რესურსები ინტერნეტში
* კუ ნინძების ვიკი
მუჰამედ II (გრანადა)

**აბუ აბდულაჰ მუჰამედ იბნ მუჰამედი** (), მეტსახელად **ალ-ფაკიხი** (; დ. 1235, არხონა, ხაენის პროვინცია — 7 აპრილი 1302, გრანადა, ალ-ანდალუსია) — გრანადის მეორე ამირა 1273 წლიდან 1302 წლამდე.

## ბიოგრაფია
მუჰამედ II დაიბადა 1235 წელს ხაენის პროვინციის ქალაქ არხონაში. მამამისის მმართველობის დროს ის ითვლებოდა ვეზირად, ხოლო 1273 წელს გახდა მისი მემკვიდრე. მანვე გააგრძელა არქიტექტურული სამუშაოები ალჰამბრაში. 

მუჰამედ II-ის მმართველობის დროს მიმდინარეობდა სამოქალაქო ომი მის ოჯახს და მათ კონკურენტ კლანს, აშკილულებს შორის. 1278 წელს მუჰამედ II-მ მალაგა აიღო, რომელიც აშკილულების კლანის ხელში იყო. მალაგის გუბერნატორად მისი ბიძაშვილი, აბუ საიდა ფარაჯი დანიშნა. მალაგის აღების შედეგად აშკილულების კლანის ყველაზე მნიშვნელოვანი წარმომადგენლები მაროკოში გაიქცნენ.

მუჰამედ II ალ ფაკიხი გარდაიცვალა 1302 წლის 7 აპრილს. გარდაცვალების სავარაუდო მიზეზი მოწამვლა იყო.

## ოჯახი
მუჰამედ II იყო მუჰამედ I ალ-ჰალიბის შვილი და მემკვიდრე. მუჰამედს ჰყავდა სამი ვაჟი: ფარაჯი, მუჰამედ III და ნასრ I. მუჰამედ II-ის ქალიშვილი ფატიმა დაქორწინებული იყო მის ბიძაშვილზე, აბუ საიდ ფარაჯზე.

## ლიტერატურა
* Harvey, Leonard Patrick. *Islamic Spain 1250 to 1500*. University of Chicago Press, 1992.(Chapter 10 Muhammad II 1273—1302)
* *The Alhambra From the Ninth Century to Yusuf I (1354)*. vol. 1. Saqi Books, 1997.

## რესურსები ინტერნეტში
* მუჰამედ II გრანადელი  covadonga.narod.ru

## სქოლიო
კატეგორია:გრანადის ამირები
კატეგორია:დაბადებული 1235
კატეგორია:გარდაცვლილი 1302
კუ ნინძები (2003 წლის ტელესერიალი)

***კუ ნინძები*** () — ამერიკული ანიმაციური ტელესერიალი, რომლის მოქმედება ძირითადად ნიუ-იორკში მიმდინარეობს. ეთერში პირველად გამოვიდა 2003 წლის 4 თებერვალს და დასრულდა 2009 წლის 28 თებერვალს. იგი ეფუძნება  კევინ ისტმენის და პიტერ ლერდის კუ ნინძების ფრენჩაიზს.  

## რესურსები ინტერნეტში
* 
* 
*
ტენსა

**ტენსა** () — ქალაქი და მუნიციპალიტეტი კოლუმბიაში, ბოიაკის დეპარტამენტში. მდებარეობს ზღვის დონიდან 1.600 მეტრზე. 2005 წლის მონაცემებით, მოსახლეობა 4 513 ადამიანს შეადგენდა, სიმჭიდროვე 88.49 ადამიანი კმ²-ზე. ფართობი 51 კმ²-ია.

## იხილეთ აგრეთვე
* კოლუმბიის ქალაქების სია

## რესურსები ინტერნეტში
**კოლუმბიის მოსახლეობის 2005 წლის აღწერის მონაცემები — კოლუმბიის სტატისტიკის ეროვნული დეპარტამენტი*  
**statoids.com-ის მონაცემები*

კატეგორია:ბოიაკის დეპარტამენტის მუნიციპალიტეტები და ქალაქები
უხეშბალნიანი ფოქსტერიერი

**უხეშბალნიანი ფოქსტერიერი** () — ძაღლის ჯიში, რომელიც გამოყვანილია დიდ ბრიტანეთში XIX საუკუნეში.

ამ ჯიშის ყველაზე შესაძლო წინაპრია ახლა გადაშენებული უხეშბალნიანი ტერიერია ბრიტანეთის ნახშირმომპოვებელი რაიონიდან. უფრო პოპულარული, ვიდრე მისი გლუვბალნიანი მოძმე, უხეშბალნიანი ფოქსტერიერის საგამოფენო დებიუტი 1872 წელს შედგა. მ ჯიშის პოპულარობამ არაერთი აღმაფრენა და დაცემა განიცადა: პოპულარობის პიკი 1930-იან წლებში ჰქონდა, შემდეგ ნელ-ნელა მოდიდან გავიდა და ამ უკანასკნელ დრომდე ჩრდილში რჩებოდა, სანამ კვლავ არ გამოაცხადეს „კლასიკურ“ ინგლისურ ჯიშად. 

უხეშბალნიან ფოქსტერიერს არ უყვარს ადამიანებთან თავის დაფასება — ეს თავნება  ძაღლია, რომელიც კბილების ჩვენებას არ ერიდება. ამ ჯიშის ერთ-ერთი დამახასიათებელი ნიშანია მიწის თხრისკენ ინსტინქტური მიდრეკილება. არანაკლებად უყვარს სხვა ძაღლებთან ძალის მოსინჯვა. თუ ამ ჯიშის ძაღლის შეფერილობაში თეთრი სჭარბობს, მას სიყრუისკენ აქვს მიდრეკილება. უხეშბალნიან ფოქსტერიერს აქვს ხშირი უხეში ბალანი, რომლის შეფერილობა შეიძლება იყოს თეთრი შავით, თეთრი ჟღალით, სამფერიანი — შავი, თეთრი, ჟღალი. აქვს ხშირი ბაკენბადები, წვერი და ულვაშები, სწორი წინა ფეხები. უხეშბალნიანი ფოქსტერიერი კარგად უძლებს სიცივეს და სიცხეს, ძნელად იწვრთნება და ცუდად ეგუება სხვა ძაღლებს.

## რესურსები ინტერნეტში
* უხეშბალნიანი ფოქსტერიერი  

კატეგორია:ტერიერები
კატეგორია:ბრიტანული წარმოშობის ძაღლის ჯიშები
იუნესკოს მსოფლიო მემკვიდრეობის ძეგლები სლოვაკეთში

2014 წლის მონაცემებით   სლოვაკეთში **იუნესკოს მსოფლიო მემკვიდრეობის** 7 ძეგლია, რაც მსოფლიო მემკვიდრეობის ძეგლების საერთო რაოდენობის (1007 2014 წლისთვის)  0,7 %-ს წარმოადგენს. მათ შორის 5 ობიექტი სიაში შეტანილია კულტურული, ხოლო 2 ძეგლი ბუნებრივი კრიტერიუმებით. გარდა ამისა, 2014 წლის მდგომარეობით სლოვაკეთის 14 ძეგლი შეტანილია იუნესკოს მსოფლიო მემკვიდრეობის საცდელ სიაში. სლოვაკეთმა იუნესკოს მსოფლიო ძეგლების დაცვის კონვენციის რატიფიცირება 1993 წლის 31 მარტს მოახდინა. სლოვაკეთის ტერიტორიიდან პირველი სამი ობიექტი სიაში შეიტანეს 1993 წელს მე-17 სესიაზე. 

## ცხრილი
ცხრილში შეტანილია ძეგლები, იუნესკოს მიერ მსოფლიო მემკვიდრეობის სიაში დამატების თარიღის მიხედვით.

### ობიეექტების გეოგრაფიული მდებარეობა 

## რესურსები ინტერნეტში 
* Официальный сайт ЮНЕСКО. Список объектов Всемирного наследия для Словакии
* Каталог ссылок Всемирному наследию в Словакии

## სქოლიო
*
სლოვაკეთი
სპიშკი-ჰრადი

thumb|240px|სპიშკი-ჰრადი 
thumb|240px|სპიშკი-ჰრადი, ხედი ზემოდან
**სპიშკი-ჰრადი** () — ყველაზე დიდი ციხესიმაგრე სლოვაკეთში,  სპიშის ოლქის ისტორიული ცენტრი, იუნესკოს მემკვიდრეობის ძეგლი. მდებარეობს სპიშსკე-პოდგრადეს მახლობლად.  
## ისტორია 
ციხესიმაგრე ააშენეს  XII საუკუნეში. XIII საუკუნეში დაამატეს რომანული სტილის სასახლე. 1241 წელს ციხესიმაგრემ გადაიტანა მონღოლ-თათართა ალყა.  XIII საუკუნის ბლოს ციხესიმაგრის საფორტიფიკაციო ნაგებობები გაამაგრეს იტალიელმა არქიტექტორებმა. XIV საუკუნეში, მიაშენეს ქვედა ციხე. XV საუკუნეში ციხესიმაგრის მფლობელებმა, ზაპოლიამ, აქ მრავალი ახალი შენობა ააგო. ციხესიმაგრეში დაიბადა უნგრეთის მეფე იანოშ I ზაპოლია. XVIII საუკუნეში ციხესიმაგრე მიატოვეს, ხოლო 1780 წელს დაიწვა.  ამჟამად მიმდინარეობს ციხესიმაგრის აღდგენა.

## ცნობილი მცხოვრებლები 
* იშტვან ზაპოლია
* იმრე ზაპოლია
* იანოშ I ზაპოლია
* კრისტინა ჩაკი

## რესურსები ინტერნეტში 
* Сайт Спишского Града
* История и архитектура Спишского града
* 

კატეგორია:სლოვაკეთის ციხესიმაგრეები
კატეგორია:ციხესიმაგრეები ანბანის მიხედვით